
DĖL ATSAKYMŲ Į KLAUSIMUS

	Europos socialinio fondo agentūra Centrinės viešųjų pirkimų informacinės sistemos (toliau – CVP IS) priemonėmis gavo prašymą paaiškinti pirkimo „Nacionalinio konkurso „Metų pameistrys 2025“ vaizdo siužetų ir fotoreportažų kūrimo paslaugos“ (CVP IS ID 2097197), atliekamo supaprastinto atviro konkurso būdu (toliau – Pirkimas), dokumentus. 
Pirkimo komisija išnagrinėjo klausimus ir teikia atsakymą, paaiškindama Pirkimo dokumentus. 
Klausimas: 
Kaip suprantame, projekte būtų 15 dalyvių, kurie turėtų filmuotis ir fotografuotis. Ar dėl biudžeto apribojimų būtų įmanoma filmuoti / fotografuoti po kelis žmones per dieną? Taip pat, ar teisingai suprantame, kad filmavimai bus tų žmonių darbo aplinkoje?*
Atsakymas: 
Techninėje specifikacijoje nenumatyti apribojimai dėl konkretaus dalyvių skaičiaus filmavimo ir/ar fotografavimo tą pačią dieną. Techninės specifikacijos 8 punkte numatyta, kad „Paslaugų tiekėjas su atsakingais Užsakovo darbuotojais privalo suderinti vaizdo įrašų kūrimo struktūrą ir scenarijų, pateikti planuojamų vizualinių produktų scenarijų, filmavimo planą ir kadruočių aprašą, suderinti interviu klausimus, kuriamo komunikacinio naratyvo elementus ir pagrindines vizualinės komunikacijos kryptis, pagal poreikį pritaikyti vaizdo įrašus skirtingoms viešinimo platformoms, nufilmuoti ir atlikti vaizdo įrašo montažo darbus.“ Paslaugų tiekėjas, įvertinęs visus Techninės specifikacijos reikalavimus ir paslaugų suteikimo terminus, pats renkasi, kiek dalyvių bus nufilmuota / nufotografuota tą pačią dieną. Atkreiptinas dėmesys, kad viename vaizdo įraše gali būti filmuojamas ne vienas dalyvis, jeigu toks poreikis atsirastų atrinkus konkurso „Metų pameistrys 2025“ dalyvius, pavyzdžiui, jeigu vienoje konkurso kategorijoje tą pačią vietą laimėtų keli dalyviai.
Vadovaujantis Techninės specifikacijos 15 punktu filmuojama turi būti su pameistryste susijusioje ar sėkmės istorijos esmę atskleidžiančioje darbo ar mokymosi vietoje, taigi filmavimas turi būti atliekamas darbo ir / ar mokymosi aplinkoje.  










	
	


* Klausimo tekstas neredaguotas


